stanford-oval/wikipedia huggingface dataset:
קלהאת
האתר > מסגד יום השישי

מסגד יום השישי היה המבנה המרכזי בעיר, והוא תואר בידי אבן בטוטה:
"העיר קלהאת שוכנת על החוף. יש בה שווקים טובים ואת אחד המסגדים היפים ביותר. קירותיו מכוסים באריחי קשאן, שדומים לזליג'. הוא גבוה מאוד וצופה אל הנמל והים. הוא נבנה הודות לביבי מריאם".
המבנה שכן לחוף הים על שטח רבוע שאורך כל אחת מצלעותיו 25 מטרים. התגלו בו שישה שלבי בנייה מהמאות ה-11 וה-12. עיטוריו היו עשויים מאריחים מזוגגים בצורות שונות כגון צלבים, כוכבים ומצולעים בצבעים שונים, עם או ללא תבליטים. המסגד נהרס בהוראתו של אפונסו דה אלבוקרקי, והוא לא נזכר בדיווחים של נוסעים מאוחרים יותר. הוא התגלה בשנת 2007 וחלקים ממנו נחפרו מאז.
האתר > החמאם

החמאם שוכן ליד באר מים סמוך לכניסה הצפון-מזרחית לעיר. הוא נחפר באופן חלקי בשנת 2003, והחדר הקר טרם נחקר. במבנה תשעה חדרים, וברובם אגנים לרחצה. החדרים התת-קרקעיים שמורים למערכת חימום המים. בקירות פתחים משולשים עשויים מטרה קוטה, ולאורכם צינורות המובילים מחדרי החימום. בחמאם נכרת השפעה פרסית, שהשפיעה על העיר בתקופת שלטונם של איאז ומריאם.
האתר > מערכת המים

אספקת המים של העיר נסמכה על מי גשמים, נגר עילי ובארות מים. בעיר התגלו בורות מים ובארות הבנויים מאבן ומלט סרוג'. אחד מבורות המים ממוקם במערבה של העיר, ליד מאוזוליאום ביבי מריאם. המבנה מלבני, אורכו 13.7 מטרים, רוחבו 4.10 מטרים ועומקו 5.10 מטרים, והוא יכול לאגור יותר מ-280 ממ"ע. הוא מכוסה בגג בצורת קמרון חבית כדי למנוע התאיידות. הבור מתוארך למאה ה-15. בתחומי העיר ידועים שני בורות מים נוספים, ובור נוסף מחוץ לחומות.
הערות שוליים

↑  Nomination text, p.33
שיווק ויראלי

שיווק ויראלי הוא אסטרטגיה עסקית המשתמשת ברשתות חברתיות קיימות לשם קידום מוצר. השם "ויראלי" מתייחס לאופן שבו הצרכנים עצמם מפיצים את המידע על המוצר לאנשים אחרים אליהם הם מקושרים ברשתות החברתיות שלהם, בדומה לאופן שבו וירוס מתפשט מאדם לחברו במעגלים חברתיים של קשר או קרבה פיזית. אסטרטגיה זו מבוססת על הגישה המסורתית של הפצת מידע "מפה לאוזן". בעזרת הטכנולוגיה העדכנית של רשת האינטרנט הפצת המידע או "ההתפשטות הויראלית" מתרחשת במהירות וביעילות גדולה במיוחד.
בדרך כלל, שיווק ויראלי מספק לקהל היעד שלו תוכן בעל ערך - כמו שיר, טקסט, או סרטון - בחינם, תוך שהוא מעודד את הנחשפים לתוכן להפיץ אותו הלאה ברשת, כך שגולשים נוספים ייחשפו אל המסר.
הווידאו הויראלי הפך בעיקרו לכלי שיווק ולפלטפורמה שיווקית מובהקת.
שיווק ויראלי הוא שיטת שיווק פופולרית בזכות הקלות בה אפשר להוציא לפועל קמפיין, עלותו הנמוכה, עריכה מינימלית, הפילוח המדויק, והתגובה המהירה מהקהל. כוחו של פרסום ויראלי היא בהגעה לכמות גדולה של צופים ברשת בעלות נמוכה יחסית.
אחד האתגרים איתם מתמודדת כל חברה היא רכישת ושמירת בסיס לקוחות גדול, וניתן לעשות זאת באמצעות שימוש באינטרנט ובפרסום באי-מייל. למאמצים ב-B2C (עסקים מול המשתמש) יש השפעה גדולה יותר מכל כלי שיווקי אחר. שיווק ויראלי הוא טכניקה שמתחמקת מהמטרד שנקרא דואר זבל, ומעודדת משתמשים במוצר מסוים לספר לחבריהם. זו המלצה חיובית שעוברת ממישהו קרוב שסומכים על דעתו ומניעיו.
סוגים, שיטות, מכשולים > סוגים

העבר הלאה: מייל שמעודד את המשתמש להעביר אותו הלאה. הצורה הבוטה ביותר היא "מכתבי שרשרת". אפקטיביים יותר הם סרטוני וידאו קצרים שאנשים מעבירים בספונטניות, כך הן מתפשטות "מפה לאוזן"
תמורה עבור העברת מייל או עבור מסירה של כתובת מייל של חבר. מהלך זה יכול להגביר את ההפצה. אם האדם אליו הופנה המייל צריך גם הוא להשתתף כדי שהאדם הראשון יזכה באפשרות טובה יותר לזכות, אז הסיכוי שהאדם שקיבל את המייל יעביר אותו הלאה גדולה מאוד
פרסום חשאי - הודעה ויראלית מוצגת כמידע/פעילות/חדשות בלי דרישה ברורה להעביר את זה הלאה. בפרסום כזה קשה בהתחלה לראות שיש כאן איזשהו שיווק. מאמץ הושקע כדי שהגילוי של האייטם ייראה ספונטני ולא רשמי ולעודד התנהגות כמו-טבעית. רמזים בעולם החיצוני כמו גראפיטי בערים עם מילות מפתח ויראליות, גורמות לאנשים לחפש את פיצוח המסתורין. באינטרנט קיים מספר רב של חומר מוזר ומבדר, ולכן זהו סוג השיווק הוויראלי שהכי קשה לאתר, במיוחד כשחברות מנסות לחקות את הסגנון והתוכן של אתרים חובבניים ותנועות מחתרתיות
שיווק יוצר באזז - פרסומות ומיילים שיוצרים מחלוקת על ידי כך שהם מאתגרים את גבול הטעם הטוב. דיון בדבר המחלוקת נחשב כיוצר באזז ופרסום מפה לאוזן
מאגר מידע שמנוהל על ידי המשתמש - משתמשים יוצרים ומנהלים את רשימת המכותבים של עצמם על ידי שימוש במאגר מידע שמסופק על ידי מישהו ברשת. על ידי הזמנה של אנשים אחרים להצטרף לקהילה שלהם, משתמשים יוצרים שרשרת ויראלית של מכותבים שגדלה באופן טבעי ומעודדת אחרים להירשם גם כן. דוגמאות - אתרי היכרויות, אתרי ניהול מכותבים, ועוד מאגרים חברתיים.
סוגים, שיטות, מכשולים > שיטות

WWW – מילוי של טופס בדף אינטרנט שהופך את המידע לדוא"ל שנשלח לנמענים. לדוגמה, מאמר מעניין שבסופו יש המלצה להעביר אותו לחבר. אם נכנסים לאופציה הזו מגיעים לטופס שעליהם למלא. הטופס מעביר את כל המידע שנכתב בו כמייל לנמען המצוין.
דוא״ל – העברה של הודעות דוא״ל כגון בדיחות, חידונים ותמונות. סוג זה נפוץ במיוחד.
מסרים מיידיים – העברה דרך מסרים מיידיים. השיטה הזו נפוצה ביותר בקרב צעירים שסומכים יותר על לינק שנשלח אליהם ממכר כמסר מיידי מאשר על קישור מאותו חבר שנשלח דרך בדוא״ל.
פרס עבור הפניה: לעיתים החברה מציעה תגמול עבור ההפניה על ידי כל אחת מהשיטות לעיל.
פרוטוקול תקשורת: פרוטוקול התקשורת מצפה מכל אדם להעביר את ה-QSL לאדם השני. אם המידע שב-QSL מתייחס לשינוי אלקטרוני בשינוי ב-QSL אז הבסיס הרשום של החילוף יגדל במהירות.
בלוטות' (Bluetooth) – השימוש הנרחב בטלפונים סלולריים התומכים בפרוטוקול "בלוטות'" מאפשר הפצה ויראלית של תוכן בין המכשירים.
בלוג – כשמספיק מובילי דעה בתעשייה מתדיינים בנושא מסוים, זה יופץ בדרך־כלל גם לבלוגים אחרים. בלוגים "מעתיקניים" הם די נפוצים והמנהיגים הם לרוב מקור של מידע, השראה או חומר ששווה גנבה, וגם להם יש קוראים כך שהחשיפה גדלה.
סוגים, שיטות, מכשולים > מכשולים

גודל - אם התוכן הוויראלי הוא קליפ וידאו הוא עלול להיות גדול מדי עבור השליחה והקבלה. עם זאת, טכנולוגיות חדשות מתגברות על הבעיה הזאת, בעוד חיבורי האינטרנט נהיים מהירים יותר ויותר, ותיבות הדואר הופכות גדולות יותר
פורמט מדיה - קמפיין ויראלי לא יצליח אם התוכן הוא בפורמט שרוב האנשים לא משתמשים בו. למשל אם הם צריכים תוכנה נדירה כדי לפתוח את הקובץ המצורף
צירוף קובץ - במשרדי חברות רבים תוכנות האנטי-וירוס וה-firewall מונעים מאנשים לקבל את הקבצים המצורפים
הפניה מסורבלת - כדי שקמפיין ויראלי יצליח הוא צריך להיות קל להפעלה. לדוגמה אם הקידום הוא על ידי משחק או תחרות, אז הבקשה להעברה הלאה צריכה להגיע ישר אחרי המשחק ולא כתנאי לשחק בו
חבלה - קורה במיוחד במקרה של פרסום חשאי. הגילוי של עצם השיווק יכול לגרום לאותה רשת של אנשים להודיע על כך בתוכה על הזיוף ולקדם סוג של חרם לא פורמלי על החברה או המוצר
ראו גם

פריצת-צמיחה
סרטון ויראלי
תופעת אינטרנט
מם
שיווק גרילה
קידום אתרים במדיה חברתית
אינטרנט
רשת חברתית מקוונת
הערות שוליים

↑  Viral Marketing, Marketing Schools, ‏1/12/2020
| --- | --- |
בקרת זהויות :  NLI: 987007537299305171  BnF: cb16222119x (data)  GND: 7564917-2  LCCN: sh2003011474
לשחרר את שולי

| --- | --- |

כרזת הסרט
 בימוי:  בן בכר
 הופק בידי:  רוני שמיס הלל רוזמן עדי בר יוסף משה אדרי לאון אדרי גל גרינשפן רועי קורלנד מאיה פישר
 תסריט:  אורי כץ
 עריכה:  אילנה ריינה ניר נחום
 שחקנים ראשיים:  ציון ברוך אסי ישראלוף שלום מיכאלשווילי לירון וייסמן דוד שאול אביה מלכה קרולינה רודריגז נרנג'ו פדרו אנדרס קלבו גומז אביבה אבידן אורי כץ
 מוזיקה:  רן שם טוב
 צילום:  לאל אוטניק
 מדינה:  ישראל ישראל
 חברת הפקה:  גרין פרודקשנס
 חברה מפיצה:  סרטי יונייטד קינג
 הקרנת בכורה:  1 ביולי 2021
 משך הקרנה:  90 דקות
 שפת הסרט:  עברית
 סוגה:  סרט קומדיה, סרט בורקס
 דף הסרט ב־IMDb
לשחרר את שולי הוא סרט קולנוע קומי ישראלי משנת 2021, בכיכובה של שלישיית מה קשור, אשר מבוסס על מערכון מתוך תוכנית הטלוויזיה בכיכובה, "עם סגולה". את הסרט כתב אורי כץ וביים בן בכר.
הסרט הפך לשובר קופות מקומי בסדר גודל נדיר במונחים של היום לסרט ישראלי, כאשר הביא לבתי הקולנוע בישראל כמיליון צופים, והוא הסרט הישראלי הרביעי הנצפה ביותר בכל הזמנים.
למרות הצלחתו הקופתית, הסרט קיבל ביקורות שליליות מהמבקרים.
תקציר העלילה

העלילה מספרת את סיפורם של אביהו (ציון ברוך), נתי (שלום מיכאלשווילי) ובצלאל (אסי ישראלוף), שלושה ישראלים מזדקנים ממוצא תימני מכפר מרמורק ברחובות, שטסים לקולומביה לשחרר את בנו של אביהו שולי (דוד שאול) שנחטף שם.
שחקנים ודמויות

אביהו קהלני (ציון ברוך): אבא של שולי שיוצא לקולומביה להצילו עם בצלאל ועם נתי. נכה בעל רגל עץ, איבד את רגלו במהלך תאונת גלגיליות. עובר במהלך הסרט הוצאת כליה. ישנה תיאוריה שאומרת שדמותו של אביהו מבוססת במראה שלה על הזמר ג'קי מקייטן.
בצלאל "בצי" בן ציון בנציהו (אסי ישראלוף): נשוי לאתי, אחותו של אביהו ודודתו של שולי. מתאהב באנדראה וככול הנראה התגרש מאתי.
נתנאל "נתי" (שלום מיכאלשווילי): חברם של בצלאל ואביהו. מתאהב בקורחל.
קורל "קורחל" (לירון וייסמן): סוכנת מהשגרירות שעוזרת לאביהו להשיב את בנו שולי. בוגרת סיירת מטכ"ל. מתאהבת בנתי ונכנסת ממנו להיריון.
שולי קהלני (דוד שאול): בנו של אביהו שנחטף והחבורה יוצאת להצילו.
אלמוג רוזן (אביה מלכה): בלוגרית.
אנדראה מריה סילבה פוסדה דל מאר רודריגס נרנחו (קרולינה רודריגז נרנג'ו): הבחורה שאחראית לחטיפתו של שולי, על מנת לעזור לאביה בחווה. עוזרת לאביהו וחבריו להשיבו.
ריקרדו (פדרו אנדרס קלבו גומז): בן זוגה של אנדראה והשותף לחטיפה של שולי. מכר אותו לקרטל בשם הרנן.
אתי מרגלית (אביבה אבידן): אחותו של אביהו ודודתו של שולי. נשואה לבצלאל, אך ככל הנראה התגרשה ממנו.
אבנר (אורי כץ): תייר בקולומביה שלא יודע לשרוק.
עומר אדם משתתף בסרט בהופעת קמע, כשהוא מדבב צפרדע אותה ליקק אביהו ובעקבות כך הוא מדמיין שהיא מדברת.
הפקת הסרט

שלישיית מה קשור (ציון ברוך, אסי ישראלוף ושלום מיכאלשווילי) פיתחה את הסרט, שהוא סרט הבכורה שלה, במשך יותר מארבע שנים. באוגוסט 2019 הוכרז על הפקת הסרט, ובהמשך החודש פורסם שלצד השלישייה ישתתפו בסרט אביה מלכה ולירון וייסמן. הסרט צולם בקולומביה (פרט לשתי הסצנות במספרה שצולמו בתל אביב) מאוגוסט עד ספטמבר 2019, בהפקת יונייטד קינג. עריכת הסרט נמשכה יותר משנה.
הסרט היה צפוי לצאת לאקרנים במהלך שנת 2020, אך עקב התפרצות נגיף הקורונה בישראל החלה הקרנת הטרום-בכורה שלו ב-28 ביוני 2021, והצגתו בבתי הקולנוע בישראל החלה ב-1 ביולי 2021.
סרט המשך

בעקבות הצלחת הסרט הודיעה חברת יונייטד קינג באוגוסט 2021 על אישור לצילום סרט המשך, ובאוקטובר באותה שנה נודע שיופקו שני "סרטי המשך מיוחדים". ב-7 ביוני 2023 נודע כי סרט ההמשך יצולם ביפן. ב-6 במאי 2024, נודע כי עקב מלחמת חרבות ברזל, עשויים לשנות את התסריט של הסרט בהתאם למצב. ב-26 בנובמבר 2024, נודע כי צילומי הסרט הסתיימו ביפן.
הערות שוליים

↑  "יותר ממיליון כרטיסים": מפיקי "לשחרר את שולי" מדווחים על הישג היסטורי, באתר ynet, 26 בספטמבר 2021
↑  אבנר שביט‏, הקולנוע הישראלי היה צריך להיט. חבל שהוא קיבל דווקא את הלהיט הזה, באתר וואלה, 7 ביולי 2021
↑   אורי קליין, מבקר הקולנוע של "הארץ" ראה את "לשחרר את שולי" וכמעט בכה מרוב צחוק. או להיפך, באתר הארץ, 19 באוגוסט 2021
↑  מאיה כהן, שר מהלב: אסי ישראלוף מוציא שיר, באתר ישראל היום, 27 באוגוסט 2019
↑  הצלע החדשה שמצטרפת ל"שלישיית מה קשור", באתר וואלה, 14 באוגוסט 2019
↑  ערן סויסה, ליהוק חדש לסרט של "מה קשור", באתר ישראל היום, 19 באוגוסט 2019
↑  ערן סויסה, טרנטינו והקהילה הגאה עושים את ת"א, באתר ישראל היום, 26 בספטמבר 2019
↑  שיר זיו, "שנים לא בכיתי, עכשיו אני בוכה הרבה", באתר ישראל היום, 13 באוגוסט 2020
↑  "זה היה כמו אירוע רגיל, הרוב היו בלי מסכה", באתר ‏מאקו‏, 29 ביוני 2021
↑  גיל משעלי, ‏מה קשור יצלמו סרט המשך ללהיט "לשחרר את שולי", באתר ‏מאקו‏, 22 באוגוסט 2021
↑  הדס סיון, ‏הבשורה בעקבות הצלחת הסרט "לשחרר את שולי", באתר "סרוגים", 27 באוקטובר 2021
↑  הסרט "לשחרר את שולי 2" בדרך: באיזו מדינה יצולם הפעם?, באתר אייס, 7 ביוני 2023
↑  גיל משעלי, ‏בגלל המלחמה: השינויים בסרט ההמשך ל"לשחרר את שולי", באתר ‏מאקו‏, 6 במאי 2024
↑  פוסט שמכריז על סיום הצילומים, ברשת החברתית פייסבוק, 25 בנובמבר 2024
רשת ב'

| --- | --- |

 פרטי התחנה
 סוג:  רדיו ממלכתי
 שפה:  עברית
 מדינה:  ישראל ישראל
 תקופת הפעילות:  3 באפריל 1961 – 10 במאי 2017 (56 שנים)
 אזורי קליטה ותדרים
 אזור קליטה:  תל אביב והסביבה, אצבע הגליל, חיפה והסביבה, צפון בקעת הירדן, באר שבע וצפון הנגב, מרכז הנגב
 נקלט בתדר:  95.0FM
 אזור קליטה:  ירושלים והסביבה
 נקלט בתדר:  95.5FM,95.0FM.95.2FM
 אזור קליטה:  נצרת והסביבה, נתניה, מרכז הארץ, צפון הערבה
 נקלט בתדר:  95.2FM
 אזור קליטה:  מרכז הארץ, צפת, והגליל, צפון הערבה, דרום הערבה
 נקלט בתדר:  95.5FM
 אזור קליטה:  חיפה והסביבה, באר שבע וצפון הנגב, אילת
 נקלט בתדר:  94.5FM
 אזור קליטה:  אצבע הגליל
 נקלט בתדר:  882.0AM
 אזור קליטה:  הגליל
 נקלט בתדר:  1206.0AM
 אזור קליטה:  המרכז
 נקלט בתדר:  657.0AM
 
 www.iba.org.il/bet/
סמליל קודם של התחנה
אולפן רשת ב' בשידור, סמוך לקריה בתל אביב, סוף שנת 2016
מערכת התוכנית "בחצי היום" בבניין "חוטים" ברוממה, סוף שנת 2016
רשת ב' (כונתה בתחילה גם "גל ב'" או "הגל הקל") הייתה תחנת רדיו ישראלית במסגרת שידורי קול ישראל של רשות השידור, אשר שידרה בעיקר תוכניות אקטואליה. התחנה התחדשה במסגרת תאגיד השידור הישראלי ב-15 במאי 2017 בשם כאן ב'.
היסטוריה

שידורי "תוכנית ב'" החלו לראשונה ב-1952, כשידורים באנגלית ובצרפתית, בשעות ארבע עד שש אחר הצהריים, באפיק רדיו מקביל ונפרד מאפיק השידור הראשי של קול ישראל דאז, שכונה "תוכנית א'". שידורים אלה, של "תוכנית ב'", הופעלו כשידורים בשפות ושידורים לעולים חדשים, ובהמשך הועברו אליו שידורים מ"תוכנית א'".
גל ב' הייתה התחנה הראשונה ששידרה פרסומות ברדיו בישראל. בתחילה שודרו מדי יום 40 פרסומות, כל אחת באורך 15 שניות וסך הכל 10 דקות. שידור הפרסומות והחסוית בגל ב' החל ב-3 באפריל 1960. גל ב' נקרא בתחילת דרכו גם "הגל הקל" משום ששידר, לצד יומני חדשות, תוכניות רבות של מוזיקה פופולרית ומצעדי פזמונים שנחשבו אז כמוזיקה "קלה", בעוד "קול ישראל" נתפס כתחנה "רצינית" אשר שידרה בעיקר תוכניות אומר ומוזיקה קלאסית. בהמשך, התקיימו במקביל הכינויים "רשת ב'" ו"הגל הקל" לאפיק זה.
בתחילת דרכה עבדו בה כקריינים יצחק שמעוני, חיים יבין וירון לונדון, אשר נחשב למגיש הראשון של מגזין הערב "היום הזה". בהמשך, בלטו בין שדרניה רבקה מיכאלי, חיים קינן ואחרים. בין עורכי המוזיקה שעבדו בה בראשית דרכה היו אהוד מנור, דליה הלר (עורכת "מקום בצמרת", מצעד הפזמונים העברי) ואחרים. בין התוכניות הקבועות ששידרה הרשת: "התוכנית לעקרת הבית", "במקצב יוצר" (עם משה טימור) ו"בחצי היום".
בשנת 1969 ניהלה את הגל הקל דרורה בן אב"י, שהקפידה על נכונות ההיגוי והשפה העברית בשידורים.
עם הקמת רשת ג' בשנת 1976 עבר תחום המוזיקה הפופולרית אל הרשת החדשה ורשת ב' הפכה לרשת של חדשות ומוזיקה שקטה.
בעקבות חקיקת חוק השידור הציבורי הישראלי, הסתיימו שידורי התוכניות ברשת ב' במסגרת רשות השידור ב-10 במאי 2017, בשעה 19:04. מאז ועד תחילת שידורי תאגיד כאן ב-15 במאי, התחנה שידרה מוזיקה ועדכוני חדשות בכל שעה עגולה.
לאחר המעבר לשידורים במסגרת תאגיד השידור הישראלי, התחנה שינתה את שמה לכאן ב'. התחנה המשיכה לשמור על מספר מאפיינים: היא המשיכה להזדהות במעברונים כרשת ב'; תוכניות רבות המשיכו להיות משודרות באותה מתכונת, עם אותם מגישים ואף במשבצת שידור דומה או קרובה; תוכניות רבות המשיכו להשתמש באותן נעימות נושא וקטעי קריינות והכרזה; מהדורות החדשות מסתיימות במילים "עד כאן החדשות מקול ישראל", בדומה לסיום החדשות ברשות השידור.
לוח השידורים

ב-1967 החל שידור התוכנית "יומן השבוע".
באמצע 1969 החל שידור תוכנית הצהרים "בחצי היום".
ב-2 באפריל 1972 שודר לראשונה מגזין "הבוקר הזה", אשר תוך שנה היה למגזין החדשות הפופולרי ביותר של רשת ב'.
ב-1983 שודרה לראשונה התוכנית "רגעי קסם".
מ-1983 ועד 1989 שודרה התוכנית "כל צבעי הרשת".
ב-1984 שודרה לראשונה התוכנית "השבוע שלי", אשר הוגשה על ידי טומי לפיד, עד לכניסתו לפוליטיקה, ושבה לשידור לאחר עזיבתו את החיים הפוליטיים. לאחר מותו הוגשה התוכנית על ידי עיתונאים המתחלפים מדי שבוע.
ב-1986 החל שידורו של "יומן חצות" בתחנה, לסיכום חדשות היום.
ב-1989 שודרה לראשונה התוכנית "הכל דיבורים".
ב-1990 שודרה לראשונה התוכנית "צבע הכסף".
לוח השידורים > תוכניות אקטואליה וחדשות

רשת ב' הייתה תחנה בעלת קו חדשותי אקטואלי מובהק. בכל שעה עגולה שודרו שישה אותות זמן (הפיפסים) ולאחריהם מהדורת חדשות ארוכה יחסית. עד יוני 2016 בכל חצי שעה עגולה שודר מבזק חדשות קצר הכולל כותרות בלבד. תוכניות הרדיו אף הן מוקדו בתחום האקטואליה בעיקר, ביניהן תוכניות מובילות כגון "הבוקר הזה", "סדר יום", "הכל דיבורים", "בחצי היום" ו"השעה הבינלאומית".
יומן החדשות של הבוקר, "הבוקר הזה" (8-6 בבוקר), הוגש בדרך כלל על ידי אריה גולן, ובימי רביעי על ידי יעקב אחימאיר.
התוכנית "סדר יום" (10-8 בבוקר) הוגשה בדרך כלל על ידי קרן נויבך ולעיתים על ידי צ'יקו מנשה. ביולי 2012 מינה מנהל הרדיו את מנחם בן למגיש נוסף בתוכנית, כך שמתכונת התוכנית שונתה ממצב שבו הונחתה על ידי שדרן יחיד להנחיה בזוג. בהמשך מונה גם ד"ר מרדכי קידר למגיש. בעקבות התנגדויות רבות חזרה התוכנית למתכונתה הקודמת והיא הוגשה על ידי קרן נויבך לבדה.
את תוכנית האקטואליה הכל דיבורים (12-10 בבוקר) הגישו במשותף עדי מאירי ובני טיטלבוים בימים א'-ד'. בימי חמישי שודרה התוכנית "המזנון" עם יואב קרקובסקי. בין מגישי התוכנית בעבר נמנים רזי ברקאי, שלי יחימוביץ', דליה יאירי, ירון דקל, אסתי פרז, גבי גזית ושלום קיטל.
את יומן החדשות בשעות הצהריים, "בחצי היום", הגישה אסתי פרז.
הפרשן לענייני ערבים של התחנה היה ערן זינגר.
לוח השידורים > תוכניות ספורט

בשנת 1970 החל שידור תוכנית הספורט "שירים ושערים", אשר סיפקה עדכונים בשידור חי מהנעשה במגרשי הליגה הלאומית בכדורגל (לימים מליגת העל) בסוף השבוע. צוות התוכנית כלל את מאיר איינשטיין (שדר באולפן), אבי רצון (פרשן), משה קשטן (רכז הסטטיסטיקה) וצוות כתבים בשטח כדוגמת זוהיר בהלול, אליהוא בן און, דני נוימן ואופירה אסייג. התוכנית עברה ב-1998 לרדיו ללא הפסקה בשם "שערים ללא הפסקה", אך חזרה לשדר ברשת ב' כעבור שנה. בשנת 2003 ירדה התוכנית עקב מכירת זכויות השידור של ליגת העל בכדורגל לצ'רלטון אך כעבור שנתיים, בשנת 2005, הוחזרה התוכנית עקב לחץ ציבורי. בשנת 2006 נוספה תוכנית בימי א' בשם "אחד על אחד" ששידרה את משחקי ליגת העל בכדורסל ואת המשחק המרכזי מליגת העל בכדורגל. בשנת 2009 ירדה התוכנית עקב מכירת זכויות השידור של ליגת העל בכדורגל ברדיו לרדיו האזורי, אך בשנת 2011 חזרה התוכנית לשדר את המשחקים ועד לסגירתה של רשת קול ישראל.
הערות שוליים

↑  בשבוע הבא תחל לפעול בקול ישראל התוכנית המקבילה, על המשמר, 27 בפברואר 1952
↑  פרלמן מכריז על שינויים בשידורי "קול-ישראל", על המשמר, 7 בינואר 1952
↑  מסביב "לתוכנית השניה" של "קול ישראל", על המשמר, 4 באפריל 1952
↑  מ. בן אפרים, מדוע בוטלה "תוכנית ב'" ?, על המשמר, 5 באפריל 1954
↑  כדאי להאזין:, חרות, 16 בינואר 1959
↑  מיכאל קשיב, שעה אחת יותר, חרות, 24 בינואר 1958
↑  שלמה בן-נון, השידורים המסחריים - טעות במינוח..., דבר, 18 במרץ 1960
↑  סופר דבר, יורחבו שידורי הפרסומת, דבר, 23 באוגוסט 1960
↑  מה חדש בתכניות החל מ־1 באפריל, דבר, 23 במרץ 1962
1 2  נחום ברנע, הגל הזה טעים נפלא הוא, דבר, 19 בספטמבר 1969
↑  מיכאל טוכפלד, הסודות שקשבנו מיכאל גורדוס לא גילה, באתר nrg
↑  אסף גולן, זה סוף החדשות: האזינו לשידור האחרון של רשת ב', באתר nrg‏, 10 במאי 2017
1 2 3 4 5 6  רשת ב', באתר אישים
↑  נחום ברנע, הצלחה רבה למישדר הראדיו "בחצי היום", דבר, 6 ביוני 1969
↑  סופר דבר בירושלים, "הבוקר הזה" יתחיל הבוקר, דבר, 2 באפריל 1972
↑  צופים מעטים לטלוויזיה מחו"ל, דבר, 10 בספטמבר 1973
↑  תלמה אדמון, קול ישראל מתל אביב, מעריב, 28 בנובמבר 1986
| ישראל שידור רדיו בישראל |
| --- | --- | --- |
| תאגיד השידור הישראלי (קול ישראל) | כאן תרבות • כאן ב • כאן גימל • רדיו מַכַּאן • VoisFarsi • כאן רק"ע • כאן 88 • כאן קול המוזיקה • כאן מורשת • הרדיו החינוכי |  |
| צה"ל | גלי צה"ל • גלגלצ |  |
| הרשות השנייה לטלוויזיה ולרדיו (רדיו אזורי) | אקו 99FM • רדיו א-שמס • רדיו 90FM • רדיו דרום • רדיו חיפה • רדיו ירושלים • רדיו לב המדינה • 103fm • רדיו קול ברמה • רדיו קול הים האדום • רדיו קול חי • רדיו קול רגע • רדיו תל אביב • 104.5FM רדיו צפון • רדיו א-נאס • רדיוס 100FM • תדרי הפיצול: 99.5 חמ-אש • הדיבור החם בדרום • פרוויה רדיו • קול פליי • קול חי מיוזיק |  |
| הרשות השנייה לטלוויזיה ורדיו – איו"ש | גלי ישראל |  |
| שידורי רדיו באינטרנט | הקצה |  |
| תחנות רדיו שנסגרו | תחנות רדיו שנסגרו |  |
| רשות השידור (קול ישראל) | רשת א' • רשת ב' • רשת ג' • רשת ד' (קול ישראל בערבית) • רשת ה' (קול ישראל בפרסית) • רק"ע • 88FM • קול המוסיקה • רשת מורשת • הרדיו החינוכי • קול ציון לגולה • הגל הבטוח |  |
| רדיו פיראטי | ערוץ 7 • קול השלום • רדיו כל האמת |  |
| שידורי רדיו באינטרנט | רדיו ynet |  |
פיטר ג'ייסון

| --- | --- |

ג'ייסון, 2006
 לידה:  22 ביולי 1944 הוליווד, ארצות הברית 
 פטירה:  20 בפברואר 2025 (בגיל 80)
 מדינה:  ארצות הברית 
 תקופת הפעילות:  1967–2025 (כ־58 שנים) 
 מקום לימודים:  תיכון ניו פורט הארבור  קולג' אורנג' קוסט 
 http://www.peterjason.net/Home.html
 פרופיל ב-IMDb
 
פטר אדוארד אוסטלינג' שנודע בכינויו פיטר ג'ייסון (באנגלית: Peter Jason;‏ 22 ביולי 1944 – 20 בפברואר 2025) היה שחקן קולנוע אמריקאי שהופיע בעיקר כשחקן אופי.
ביוגרפיה

פיטר ג'ייסון נולד ביולי 1944 בהוליווד וגדל בעיר ניופורט ביץ', שבאורנג', קליפורניה. הוא למד בתיכון ניופורט ולאחר לימודיו המשיך לקולג' חוף אורנג' ולמד לימודי דרמה באוניברסיטת קרנגי מלון שבפנסילבניה.
הוא נפטר ב-20 בפברואר 2025. הותיר אחריו אישה, אליאן ג'ייסון, ובן.
קריירה

ג'ייסון הופיע מאז 1967 בלמעלה ממאה תוכניות טלוויזיה ומעל שמונים סרטי קולנוע אך בדרך כלל שיחק תפקידים משניים.
סרטו הראשון היה ב-1970 בסרט "Rio Lobo". ב-1980 שיחק בסרט תשעה שרכבו מאת וולטר היל. ב-1981 שיחק בסרט הדרמה אמא יקרה בכיכוב פיי דאנאוויי ודיאנה סקרוויד. שנה לאחר מכן שיחק בסרט האימה "Trick or Treats" את מלקולם אוקיפי.
ב-1971 שיחק בסדרה הוואי חמש-אפס את ג'ק ריגני. הוא הופיע גם בסדרה סטארסקי והאץ' ובסדרה קגני ולייסי ובאחד מפרקי בנות הזהב.
ב-1984 שיחק ב-"Streets of Fire" בתור השוטר הארי. באותה שנה שיחק בסרט הדרמה קראטה קיד של ג'ון ג. אבילדסן בתור מאמן כדורגל. שנתיים לאחר מכן הופיע בתור מייג'ור דווין בסרט המקצוע: לוחם של קלינט איסטווד המציג את אירועי מבצע זעם דחוף, בו חיל הנחתים פלש לגרנדה.
ב-1987 שיחק בסרט המדע הבדיוני "Prince of Darkness". שנה לאחר מכן שיחק את גילברט בסרט המדע הבדיוני של ג'ון קרפנטר "הם חיים".
ב-1990 שיחק בסרט "המרדף אחר אוקטובר האדום" את הקצין הפוליטי איוון פוטין. הוא שיחק גם בסרט "ארכנופוביה" מאותה שנה. שנה לאחר מכן השתתף בסדרה "זינוק לאתמול" בתפקיד קליפטריק ובסדרה "קרובים רחוקים מאוד". שנה לאחר מכן השתתף בסדרה "עולם אחר" ושנה אחר כך ב"רוזאן" של הקומיקאית רוזאן בר בתור ג'ים והופיע כמנהל בסיטקום "נשואים פלוס".
ב-1995 שיחק בסרט "קונגו" במר גאנוס. אותה שנה שיחק בסרט "מורטל קומבט" את מאסטר בויד, ובסרט "מרדף שקוף" של ג'ון קרפנטר. באותה שנה דיבב בסדרת הטלוויזיה "באושר ועושר: אגדה לכל ילד" ששודרה ב־HBO Family.
ב-2001 שיחק בסדרה המשפטית "ג'אג" בתור רנדי האמיל. שנה לאחר מכן שיחק ב"אדפטיישן" של ספייק ג'ונז. שנה אחריה שיחק בסרט הדרמה "סיביסקיט", המבוסס על הספר סיביסקיט: אגדה אמריקאית.
ב-2004 שיחק בסדרת הדרמה "דדווד". באותה שנה השתתף בסדרת הקומדיה "משפחה בהפרעה".
ב-2005 הופיע בסרט הספורט הקומי "לדפוק אליפות" בכיכובם של ויל פרל ורוברט דובאל. שנה לאחר מכן השתתף בסדרה "עקרות בית נואשות" בתור ג'ף.
ב-2008 שיחק בסרט "מילק" בתפקיד אלן באירד. באותה שנה שיחק בסדרה "מד מן" מאת מתיו ויינר. שנה לאחר מכן הופיע בסדרת הדרמה "קאסל" ובסדרה "NCIS".
ב-2010 הופיע ב"צדק פרטי" ובסדרת הקומדיה "צ'אק". ושיחק בסרט "איך לעשות אהבה עם אישה" לצד קריסטן ריטר.
ב-2011 השתתף בסרט האימה "רצח קטן" לצד ג'וש לוקאס וטרנס הווארד, ובסרטו של הישראלי יניב רז "שמש הבוקר".
ב-2012 הופיע בסדרת המדע הבדיוני "זירת הפשע" בתור וולטר גרש.
ב-2016 שיחק בסרט "יחי הקיסר!" מאת האחים כהן בו הוא משחק מנחה.
ב-2018 שיחק בסרט המדע הבדיוני "עולם היורה: נפילת הממלכה" בתור הסנאטור שרווד ובאותה שנה שיחק ב-"The Other Side of the Wind".
פעם הייתי

| --- | --- |

כרזת הסרט
 מבוסס על:  בשבילה גיבורים עפים
 בימוי:  אבי נשר
 הופק בידי:  סרטי יונייטד קינג - לאון ומשה אדרי
 תסריט:  אבי נשר
 עריכה:  יצחק צחייק
 שחקנים ראשיים:  אדיר מילר   מיה דגן   תובל שפיר   דרור קרן
 מוזיקה:  פיליפ סארד
 צילום:  מישל אברמוביץ
 מדינה:  ישראל
 שיטת הפצה:  וידאו על פי דרישה 
 הקרנת בכורה:  ישראל 24 ביוני 2010
 משך הקרנה:  112 דקות
 שפת הסרט:  עברית
 סוגה:  סרט המבוסס על יצירה ספרותית, סרט דרמה 
 תקציב:  ₪7,684,104
 פרסים:  2 פרסי אופיר: שחקן ושחקנית ראשיים
 דף הסרט ב־IMDb
 
פעם הייתי הוא סרט קולנוע ישראלי בבימויו של אבי נשר על הקשר שנוצר בין נער לבין שדכן ניצול שואה בחיפה של סוף שנות השישים. במרכז הסרט ניצבים הכמיהה לאהבה וזיכרון השואה. התסריט נכתב על ידי הבמאי בהשראת הספר "בשבילה גיבורים עפים", מאת אמיר גוטפרוינד. הסרט יצא לאקרנים ב-24 ביוני 2010.